BIZ พุ่งกว่า9% หลังเซ็นMOU “แอท-ยีนส์” ให้บริการส่งสิ่งตรวจที่เกี่ยวกับห้องปฏิบัติการ 3ปี
BIZ พุ่งกว่า9% หลังเซ็นMOU "แอท-ยีนส์" ให้บริการส่งสิ่งตรวจที่เกี่ยวกับห้องปฏิบัติการ 3ปี โดย ณ เวลา 14.32 น. อยู่ที่ระดับ 3 บาท เพิ่มขึ้น 0.26 บาท หรือ 9.49% สูงสุดที่ระดับ 3.10 บาท ต่ำสุดที่ระดับ 2.76 บาท ด้วยมูลค่าการซื้อขาย 12.46 ล้านบาท
4 ต.ค. 2561

ผู้สื่อข่าวรายงานว่า ราคาหุ้น บริษัท บิสซิเนสอะไลเม้นท์ จำกัด (มหาชน) หรือ BIZ ณ เวลา 14.32 น. อยู่ที่ระดับ 3 บาท เพิ่มขึ้น 0.26 บาท หรือ 9.49% สูงสุดที่ระดับ 3.10 บาท ต่ำสุดที่ระดับ 2.76 บาท ด้วยมูลค่าการซื้อขาย 12.46 ล้านบาท

โดยราคาหุ้นปรับตัวเพิ่มขึ้นทำจุดสูงสุดในรอบเกือบ 4 เดือน นับตั้งแต่ราคาหุ้นอยู่ที่ระดับ 3 บาท เมื่อวันที่ 20 มิ.ย.61
นายสมพงษ์ ชื่นกิติญานนท์ ประธานเจ้าหน้าที่บริหาร BIZ เปิดเผยว่า บริษัทได้ลงนามในสัญญาตั้งตัวแทนจำหน่ายสินค้าประเภท “การให้บริการในการส่งสิ่งตรวจที่เกี่ยวกับห้องปฏิบัติการ” กับบริษัท แอท-ยีนส์ จำกัด เป็นระยะเวลา 3 ปี
ทั้งนี้ “การให้บริการในการส่งสิ่งตรวจที่เกี่ยวกับห้องปฏิบัติการ” โดยอาศัยเทคนิค “Next Generation Sequencing(NGS)” ที่มีความถูกต้องแม่นยำและปลอดภัยสูง